VABASTAV UUESTISÜND
Eelmises osas uurisime Jumala kolmainsust.
Tänases saates uurime inimese kolmainsuse saladust:
vaimu, hinge ja ihu.
See õpetus toetub kindlalt Piiblile, mida illustreerime ka visuaalselt.
Inimene Aadam e heebrea k "Adam" on kolmainsus,
kuna ta on loodud Jumala näo järgi.
Nimi "Adam" koosneb heebrea k kahest sõnast: dam ehk veri ja adama e maa.
Kogudusetelk kujutab inimese kolmainsust väga hästi,
just nii, nagu see kujutab Jumala kolmainsust.
Eesõues räägib kõik siin meile kehast ja sellest,
kuidas eesõue altar oli Kristuse risti sümboliks.
Kogudusetelgi püha paik kujutab inimese hinge,
kuna pühas paigas ehitatakse inimese meelt ning hinge jõudu,
rääkides vaimulikust kasvust, liikudes kõige pühama paiga poole.
Kõige püham paik räägib inimese vaimust.
Kogudusetelgis väljendub kolmainsuse struktuur uuesti ja uuesti.
1. Moosese 1:26 ütleb Jumal nii: "Ja Jumal ütles:
"Tehkem inimesed oma näo järgi, meie sarnaseks,
et nad valitseksid kalade üle meres,
lindude üle taeva all, loomade üle ja kogu maa üle ja kõigi roomajate üle,
kes maa peal roomavad!"
Ja Jumal lõi inimese oma näo järgi,
Jumala näo järgi lõi ta tema, ta lõi tema meheks ja naiseks."
Kogudusetelk on selge väljendus inimese ja Jumala kolmainsusest.
Siit me näeme, et Jumal on loonud inimese oma kuju järgi.
Loomulik inimene on oma himude ja keha juhtida.
Koguja raamat ütleb, et inimene on oma olemuselt nagu loom.
Kui mõelda inimkeha peale, siis inimkehasse on ehitatud
mitmeid loomalikke tunnuseid: meil on agressiooni, hirme,
reflekse ja vaiste, hormoonide mõju.
Seetõttu mõjutab füüisiline keha suurel määral inimese käitumist.
Inimesel on erinevaid tahtmisi, himusid ja kiusatusi.
Seetõttu ütles Koguja inimese kohta nii.
Vaimne inimene käitub teisiti, kui loomulik inimene.
Vaimne inimene on Jumala vaimu juhitud.
Loomulik inimene on oma himude ja kirgede juhtida:
tal on vajadus toidu, seksi, puhkuse ja turvalisuse vajadus.
Jumal tahab vaimses inimeses saavutada selle,
et inimene poleks oma himude ja kirgede juhtida.
Vaid et Jumala vaim saaks juhtida meie keha kõikidel viisidel.
1. Johannese 2:15:"Ärge armastage maailma ega seda,
mis on maailmas! Kui keegi armastab maailma,
siis ei ole temas Isa armastust.
Sest kõik, mis on maailmas- lihahimu ja silmahimu ja elukõrkus-,
ei ole Isast, vaid maailmast.
Ja maailm kaob ja tema himu,"
Siin näeme seda, et kõik, mis siin maailmas on, on Jumala poolt neetud
ning inimese lihalik loomus on selle kõige poole tõmmatud.
Maailm valitseb inimese lihalikku loomust.
Kuid Jumal tahab vabastada meid inimese loomalikkusest ehk
meie loomalike himude ja tahtmiste kontrollist meie üle.
Jumal tahab meid viia meid loomulike väärtuste juurest vaimseteni.
Kui mõelda hinge ja vaimu peale, need on lahutamatud ja nähtamatud.
Kui mõelda juudi kultuuri peale, siis juudid ei eristanud vaimu,
hinge ja ihu teineteisest.
Selletõttu rääkis kogudusetelk nende jaoks kolmainsuse lahutamatusest.
Kuid kreekalik mõtlemine on olnud selline, mil hing ja vaim on pühad,
kuid keha on madalam ning maine.
Juudid nii ei mõtle.
Inimese kolmainsus sisaldub juba Aadami heebreakeelses nimes:
Adam-inimene jaguneb damiks e vereks ja adamaks e maaks.
Kohe näeme rohkem, kuidas veri seda seletust puudutab.
1Mo 2:7 ütleb:"Ja Issand Jumal valmistas inimese, kes põrm on,
mullast, ja puhus tema ninasse eluhinguse:
nõnda sai inimene elavaks hingeks."
Keegi on öelnud, et siis, kui Jumal puhus Aadamasse elu vaimu,
sai Aadam endale vere.
Aadam sai endale ka hinge, kuna Piibel ütleb,
et Aadamast sai elav hing.
Hing ja vaim on tänapäeva inimesele keerulised mõisted,
kuna need ei ole loomulike aistingutega kombatavad ,
need on nähtamatud, mõõtmatud.
Piibel räägib meile vaimust ja hingest ünsa palju.
Kui vaadata algteksti, siis hing on heebrea k napas,
tähendades isiksust, meelt, elu ja hingamist.
Kui mõtleme vaimule, mis liitub hingega,
vaim on heebera k ruah, tähendades tuld, meelt, elu ja hingamist.
Seetõttu näeme siin, et hing ja vaim on eristamatud ning nähtamatud.
Kui mõtleme psühholoogia peale, sõna "psühholoogia" -hingeteadus.
Psühholoogia on muutunud inimese mõtlemist uurivaks teaduseks,
kuid varem tähistas see hinge mõõdet.
Siis oldi veel veendunud selles, et inimesel on hing.
Tänapäeval peetakse inimest rohkem bioloogiliseks masinaks:
vere, liha ning ajude-närvide elekrtiliseks süsteemiks.
Piibel annab meile sellest teistsuguse pildi.
Piibel ütleb, et inimene on kolmainsus: vaim, hing ja ihu.
Need kolm on lahutamatud, tegutsedes lakkamatus täiuslikus koostöös.
Selletõttu on inimese hinges ka mõistus ning tema hinges on elu.
Jeesus ütles Johannese 3. peatükis, rääkides Pühast Vaimust
ning uuestisünnist:"Tuul puhub, kuhu ta tahab, ja sa kuuled ta häält,
kuid ei tea, kust ta tuleb ja kuhu läheb.
Niisamuti on kõigiga, kes on sündinud Vaimust."
Siin kasutatakse kreekakeelset sõna "pneuma", mis tähistab tuult,
kuid see tähendab ka mõistust.
Tuult, millel on meel ja elu, selline ongi Püha Vaim.
Selline on ka inimese hing ja vaim: vaimne, kuid selles on ka elu.
Seetõttu näeme Jumala Sõnast seda tõde, et hinges on inimese teadvus.
Paljud uurijad, kes usuvad hinge olemasollu,
uurivad, kuskohas see hing asub. Selline müsteerium.
Piibel ilmutab meile seda väga selgelt.
Õpetussõnad 4:20-23:
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist, hoia need oma südames;
sest need on eluks sellele, kes need leiab, ja teviseks kogu ta ihule!
Hoia oma südant enam kui kõike muud, mida tuleb hoida,
sest sellest lähtub elu!"
Siit näeme, et inimese südant saab kutsuda hingeks ja
hinge südameks, Piibli kohaselt.
Inimese hinges on reaalne teadvus ning kui ta mõtleb ja suhtleb
Jumala ja teiste inimestega, siis tema kolmainsus rakendub.
Kuid inimese hing on selline "inimese süda" e teadvuse keskus,
mis mõtleb ja tunnetab ning millel on aistingud.
Toome sellest veel näiteid, kuidas inimesed on oma aistingute abil
tajunud teispoolsust, kuigi nad on olnud oma kehast väljaspool.
Siis järelikul asub tema teadvus hinges ning aju vaid registreerib
läbi elektriimpulsside seda, mis inimese hinges toimub.
Ülemlaul 5:1 ütleb: "Ma uinusin, aga mu süda oli ärkvel."
Siin räägitakse sellest, et inimene võib näha und, mil tema hing
registreerib tema tundmusi ja tunneb ära erinevad nähtused,
kuigi tema keha füüsiliselt magab.
See on huvitav fakt, kuid mõtleme sellele,
et nii kaua kui meditsiin ei usu inimese hinge ja vaimu,
ei pääse ta inimese struktuurile kuigi lähedale.
Hinges on tunded ja jõud.
Seetõttu on tundeelu erksus, intelligentsus ja intensiivsus
ka osa hingest ning hinge kaudu kogetav.
Sama on jõu ja ekrsuse tasemega, kuna Jumala vaim suhtleb
inimese vaimuga, kes vahendab väge ja teadlikkust inimese hinge.
Selle kaudu mõjutab vaimne reaalsus inimese hinge ja keha
ning on tajutav ka füüsiliselt.
Siis on veel üks saladus, ma ütleks, et suur saladus - seksuaalsus.
Kas seksuaalsus esineb vaid inimese füüsilises kehas?
Hoosea 4:12 räägib meile hooruse vaimust.
Kui läheme vaimsete jõudude ja kurjade vaimolendite juurde,
kes kogevad erinevaid himusid, siis kuidas nad saaksid seda tajuda,
kui neil pole keha ja kui seksuaalsus poleks nende hinges?
Selle üle on hea mõelda, kuna tundub, et inimese hinges on
"seksuaalsuse keskus"- ala, mis tunnetab seksuaalsust.
Kui vaadata inimese keha ja vereringet,
siis Piibel ütleb meile, et inimese hing on tema vereringes.
Kuna Jumal lõi inimkeha ja inimese kolmainsuse,
siis Ta ka teab, kuhu ta on inimese hinge pannud.
Selletõttu pole meil vaja asetada inimese hinge kuskile südame kohale
või näiteks ajude kohale, vaid inimese hing on
inimese vereringes ning see on inimese kujuga.
Olen näinud vahakuju arteriaalsest ja venoossest vereringest.
Vereringe on väikeste rakkudeni välja täiuslikult inimkeha kujuline.
Loen 3. Moosese 17:10 -11:
"Ja kui keegi Iisraeli soost ja nende keskel asuvaist võõraist
sööb mingisugust verd, siis ma pööran oma palge selle
veresööja vastu ja hävitan tema ta rahva seast.
Sest liha hing on veres, ja selle ma olen teile andnud altari jaoks
lepituse toimetamiseks teie hingede eest;
sest veri lepitab temas oleva hinge tõttu."
Siin on huvitav väide, mille Jumal esitab, kuna Vana Testamenid ajal
ohverdati Jumalale inimese patu eest loomi.
Kui keegi oli teinu pattu, siis ta tõi Jumalale vereohvri:
See loom tapeti ning tema veri piserdati altarile või kallati
altari sarvedele.
Inimene haaras altari sarvedest kinni ja tunnistas oma patud üles.
Niimoodi kaeti inimese patt.
Vana Lepingu ajal ei saanud patte eemaldada, kuna looma hinge hind
polnud piisavalt kõrge, et maksta kinni kogu inimese pattu.
See veri vaid kattis inimese patu.
Kui Jeesus lunastas inimkonna, siis ta hinge väärtus oli nii suur,
et see lepitas terve inimkonna kõik patud.
Selletõttu on siin kirjas: "Sest liha hing on veres,
ja selle ma olen teile andnud altari jaoks lepituse toimetamiseks
teie hingede eest; sest veri lepitab temas oleva hinge tõttu.
Seepärast ma olen öelnud Iisraeli lastele:Ükski teist ei tohi verd süüa,
ka teie keskel asuv võõras ei tohi verd süüa!
Igaüks Iisraeli lastest ja nende keskel asuvaist võõraist,
kes kütib söödava jahilooma või linnu,
peab selle vere maha kallama ja mullaga katma."
Jumala antud veresöömise keeld oli vankumatu Iisraeli rahva jaoks
Vana Lepingu ajal, sest nad sisenesid maale,
kus kummardati saatanat, söödi inimliha ning joodi verd.
Vere joomine on läbi aegade olnud seotud saatana kummardamisega.
Saatanakummardajad joovad verd, kuna kurjad vaimud sisenevad
inimesse vere kaudu, seetõttu verd juuakse.
Sellest tahtis Jumal oma rahvast vabastada ja päästa,
mistõttu Ta keelas vere söömise ja joomise.
5. Moosese 12:23: "Aga jää kindlaks,
et sa ei söö verd, sest veri on hing..."
Siin on öeldud isegi täpsemalt.
Äsja kuulsime, et hing on veres, kuid nüüd kuulsime,
et veri on hing.
Veri ja hing on üks.
Juutlus põhineb Jumala Sõnal, mis õpetab, et inimene on kolmainsus.
Veri on hing ja inimene on vaim, hing ja ihu.
"Aga jää kindlaks, et sa ei söö verd, sest veri on hing
ja hinge sa ei tohi süüa koos lihaga."
Siin näeme, et Jumal hoiatab, et hinge ei tohi süüa koos verega.
Siit Ta viitab deemonlikele vaimudele, kes sisenevad vere kaudu.
Selletõttu on Piiblis veresöömise keeld.
TV7 oli mõni aeg tagasi saade Ian Mccormacki kohta.
Ianit nõelas troopilistes vetes elav hiidmeduus,
nõnda et ta sattus kliinilisse surma ja väljus kehast.
See tunnistus on väga põnev, kuna kui Ian siis liikus vaimumaailmas,
siis ta oli täiesti tema ise: ta 5 meelt töötasid,
kuid tal polnud keha.
Kui ta püüdis käega nägu katsuda, siis ta käsi läks näost läbi.
Selle kaudu ta teadvustas, et ta oli vaimumaailmas oma hinge-vaimuga.
Seetõttu sai ta kogeda, mis tunne on olla hing kehas.
Ta mõistis, et ta hing on kehakujuline ja keha välimusega.
Kui inimese hing on tema kehas, siis see on vereringe sees.
Me teame, et veres on inimese elu.
Veres on hing, kuid ka elu, kuna veri kannab hapnikku, energiat,
soojust rakkudest rakkudesse.
Inimene on kolmainsus ning vereringe on osa sellest kolmainsusest.
Hing võtab vastu ja töötleb koos ajuga infot.
Hing vajab materiaalset keha, et ta võiks funktsioneerida,
kuid hing töötab ka ilma ajudeta.
Paulus kirjutab 2 Ko 12:3-5:
"Ja ma tean, et sama inimest - kas ta oli ihus või ihust lahus,
seda ma ei tea, Jumal teab -
tõmmati paradiisi ja ta kuulis öeldamatuid sõnu,
mida inimene ei tohi rääkida."
Loen edasi:"Selle inimese üle ma kiitlen,
iseenesest ei kiitle ma aga muu kui nõtruse üle."
Siin see inimene koges oma meeltega paradiisi, olles kehast väljas.
Hing on see keskus, mis kogeb ja tunneb, käsitledes infot.
Ajudest saadetakse see info närvirakkude kaudu ka kehasse.
Sellest võime järeldada, et hing ja vaim töötavad elektriliselt.
On imeline vaadata loomariigi näiteid.
Näiteks hai, kui ta jahib toitu, moodustab enda ümber elektrivälja,
püüdes saaki elektrivälja kaudu.
Ta tajub elektrivoolu.
Mitmed teised loomad teevad sedasama.
Inimesel on vaimu tõttu justkui elektriväli enda ümber,
mille kaudu ta tajub välist vaimset maailma ja võtab Püha Vaimu
kaudu vastu vaimumaailma aistinguid.
Markuse evangeeliumis on hea näide Jeesusest, kes oli
Pühas Vaimus väga erk tajuma erinevaid asju.
Jeesus oli oma kodus ning sinna tuli palju rahvast,
kelledele Ta kuulutas Jumala Sõna.
Kohale toodi ka halvatu mees, kuid rahvarohkuse tõttu lasksid
tema abilised ta Jeesuse ette tuppa katuse kaudu. Me teame,
et Jeesus ütles sellele poisile, et tema patud antakse talle andeks.
"Aga seal olid mõned kirjatundjad istumas,
kes mõtlesid oma südames:"Mida see räägib nõnda? Ta teotab Jumalat!
Kes muu võib patte andeks anda kui Jumal üksi?"
Aga Jeesus tundis kohe oma vaimus ära,
et nood nõnda mõtlevad iseeneses,"
Jeesus tajus oma vaimu kaudu seda, mida need inimesed oma mõttes
ehk hinges mõtlesid. Ta suutis enda ümber olevatest inimestest
tajuda seda, kuidas nad Temasse suhtusid.
Ta suutis tajuda palju rohkem kui inimesed 5 meele kaudu.
Mõned nimetavad seda 6. meeleks, kuid meie nimetame seda
Jumala vaimuks ja meie vaimuks, kes tajub meis väljaspool olevat.
Vaim on inimese sügavaim, kuid ka kõige välisem olemus.
See tuleb inimese seest ning tajub väljaspoolt tulevat infot,
tuues seda inimese hinge ja ajju töötlemiseks.
Praegune ühiskond räägib meile keemiast.
Näteks kui mees armub naisesse, siis võib öelda, et nende keemia klapib.
Kuid tegelikkuses kohtuvad nende vaimud ning tunnevad ära,
et see inimene on minu jaoks, see on vaimude ühtsus.
Siis tahetakse koos aega veeta, seda soovi kogetakse inimese vaimus.
Kui kristlane kasvab usuelus, siis tema vaim muutub teravamaks,
nõnda et ta Püha Vaimu läbi tajub asju üha täpsemini.
Selline on ka vaimude eristamise armuand.
Inimene suudab vaimu läbi eristada, kas mingis seltskonnas olev
atmosfäär on Jumala vaimust mõjutatud, kas seal on
inimese oma hingelisi mõtteid või lausa deemonlik vaim.
Kõik see tajumine toimib Püha Vaimu kaudu läbi
inimese vaimu, kuna vaim ümbritseb inimest selliselt, et see suudab
ka suurel territooriumil tajuda erinevaid asju.
Kui me nüüd uurime vaimu mõistet lähemalt,
siis Piibel räägib Hesekieli raamatus sellest.
Kui mõelda inimese kolmainsusele, siis vaim on salapäraseim osa.
Suures plaanis mõeldakse nii, et vaim on inimese sisemus,
kuid kuidas saaks inimene oma sisemuse abil tajuda seda,
mis on temast väljaspool?
Hesekiel nägi hämmastava nägemuse: Jumal laskus keerubite
kantud troonil maa peale.
Loen Hesekieli 1:15:
"Siis ma vaatasin olevusi, ja ennäe, olevuste kõrval,
igas neljas esiküljes, oli maas üks ratas.
Rataste välimus ja nende tegumood: need helkisid nagu krüsoliit
ja kõigil neljal oli ühesugune kuju.
Need olid välimuselt ja tegumoelt, nagu oleks ratas olnud ratta sees.
Liikudes nad läksid neljas eri suunas, liikudes nad ei pöördunud.
Ja nende rattapöiad olid kõrged ning kohutavad;
ja sel nelikul olid rattapöiad ümberringi täis silmi.
Ja kui olevused liikusid, siis liikusid rattad nende kõrval;
ja kui olevused tõusid maast üles, siis tõusid üles ka rattad.
Kuhu vaim iganes läks, sinna läksid needki,
sinna, kuhu vaim tahtis minna.
Rattad tõusid üles samuti kui nemad, sest rattais oli olevuste vaim."
See on põnev salm, mis räägib vaimust.
Keerubid kandsid Jumala trooni.
Siin räägitakse erilistest ratastest.
Seda on paljudel eri viisidel tõlgendatud.
Siin öeldakse ka seda, et olendite vaim oli ratastes.
Hesekiel räägib, et rattad helkisid kuldselt ning olid ratas rattas,
liikudes neljas erinevas suunas, kõrged ja täis silmi.
Rattad liikusid koos olevustega, olles jätkuvas liikumises.
Hesekieli 10:13 kirjeldatakse veel neid rattaid,
kui prohvet kohtab keerubeid.
"sel nelikul olid rattad
ja rattaid nimetati, nagu ma kuulsin, "ratastikuks".
On põnev seik, et rattad on heebrea k galgal.
Gal tähendab lainet ning meenutab laine liikumist.
Galgal tähistab heebrea k pöörlevat liikumist.
Mulle meenub Apostlite teod 2:2-3.
Nelipühi päeval sündis kogudus ning Püha Vaim tuli inimeste peale.
"Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas."
Siin näeme jällegi kohinat taevast, vägev tuul ehk tuulepööris,
nagu inglise k. sõna "whirlwind" ütleb.
See räägib Jumala Püha Vaimu tegutsemisest inimese ja
selles kontekstis keerubite vaimu kohal.
Keerubite kohta ütleb Hesekiel oma 1. peatükis, et rattad olid
nelja olevuse eesotsas.
Heebrea k tõlge kasutab siin sõna "etzel",
mis tähendab kaasas olemist, ühendust, kohal olemist.
Jumala vaim liigutas neid olendeid nende vaimude kaudu.
Kuidas puudutab see meid, Uue Lepingu kristlaseid, täna?
Siin räägitakse keerubitest.
Jumal lõi inimese oma näo järgi, nagu alguses lugesime.
Kuna Jumal on loonud ka need erinevad olendid,
siis ka olendid on loodud vaim-hing-ihu-printsiibil.
Kui vaim ümbritseb meid otsekui valgusesõõrina,
siis laskub Jumala vaim meie vaimu peale, juhtides meid alateadlikult,
kui kõnnime palves e palvetame.
Selletõttu on hea mõista, et meie vaim reageerib ja suhtleb
Jumala vaimu kaudu mitte ainult sisemiselt, vaid ka väliselt.
Samamoodi nagu Hesekiel ütleb, et kuhu vaim tahtis,
sinna olendid ja rattad läksid.
Olendite vaim oli rattais.
Ka inimese vaim on ratastes, mistõttu on inimese ümber
samasugune valgusesõõr.
Uurime veel neid rattaid Ilmutuse raamatu 4. peatükist.
Johannes on siin Jumala trooni ees ning ta näeb 4 olevust,
kes on seeravid.
Keerubitel oli neli nägu, seeravitel on 1 nägu, kuid neli kuju.
Johannes kirjeldab seda Ilmutuse 4:7-8:
"Esimene olevus oli lõvi sarnane ning teine olevus oli härja sarnane ning
kolmandal olevusel olid palged nagu inimesel ning
neljas olevus oli lendava kotka sarnane.
Ning neil neljal olevusel oli igaühel kuus tiiba,
ümberringi ja seest silmi täis,"
See on huvitav lõik, kui mõtleme, et kuidas seda mõista.
Seeläbi, et on vaim, kes ümbritses neid olevusi,
see vaim oli täis silmi ja silmad liikusid koos vaimuga, kes liikus.
Silmad liikusid ka ümber nende olendite läbi vaimu.
See on vaimne printsiip, mis kehtib Jumala, inglite ning
inimeste suhtes, kes on Jumala järgi loodud.
Jeesus rääkis sellest, öeldes Matteuse evangeeliumis 6:22-23:
"Silm on ihu lamp. Kui su silm on selge,
siis on kogu su ihu valgust täis.
Kui su silm on aga vigane, on kogu su ihu pimedust täis.
Kui nüüd valgus sinu sees on pime, kui suur on siis pimedus?"
Jeesus ütleb, et kui su silm on terve, terviklik e ühtne,
siis kogu su ihu on valgustatud.
Mida ta sellega mõtles? Kas vaid füüsilisi silmi?
Kas Jeesus pidas silmas ka vaimseid silmi e vaimumaailma silmi?
Kui ta mõtles ka seda, siis tähendab see seda, et usklik,
kelle vaim on ühenduses Jumala vaimuga,
kes valgustab inimese vaimu,
tema vaimsed silmad on terved ning selle kaudu ka kogu tema ihu on
valgustatud, kuna Jumala vaim tema ümber on valgustatud.
Kui mõtleme sellele, et inimene mõtleb puhtaid ja helgeid mõtteid,
siis inimese vaim keerleb läbi inimese hinge ja
läheb siis tagasi inimese kehasse ja hinge.
Siis kui inimene mõtleb puhtaid ja häid mõtleid,
siis kogu tema olemus on valgustatud ning vaimumaailmas on näha,
milliseid mõtteid see inimene endas kannab.
Kui inimese meel on sünge ja pime, siis Jeesus kommenteerib seda:
"Kui su silm on aga vigane, on kogu su ihu pimedust täis.
Kui nüüd valgus sinu sees on pime, kui suur on siis pimedus?"
Ehk kui inimeses on kuri vaim, mis on pimeduse allikaks ja see
toodab inimese vaimu ja olemusse pimedust,
siis see on vaimumaailmas näha.
Loomulik inimene ei näe seda, kuid vaimne inimene näeb seda,
sest tal on vaimude eristamise armuand.
Ta näeb seda, kuna tema vaimusilmad avanevad.
Piibel räägib keerubitest ja seeravitest,
kes oma olemusega rõhutavad vaimse eristamise tähtsust,
siis nende vaimsed silmad on avatud.
Kas ka meie vaimsed silmad?
Jumal soovib, et ka meie vaimsed silmad oleksid avatud.
Seetõttu kirjutab apostel Paulus efeslastele 1:17-18:
"et meie Issanda Jeesuse Kristuse Jumal, kirkuse Isa,
teile annaks tarkuse ja ilmutuse Vaimu tema äratundmisel,
valgustades teie südame silmi,"
Siin ei räägita meie füüsilistest silmadest, vaid südamesilmadest.
"et te teaksite, milline lootus on tema kutsumises,
milline on tema pärandi kirkuse rikkus pühade sees"
Siin toob Jeesus väjla käsitluse, mille kohaselt on inimese vaim
Jehoova lamp e vaim tajub vaimset maailma.
Õpetussõnad 20:27 räägib samast asjast:
"Inimese vaim on Issanda lamp: see uurib läbi kõik südamesopid."
Ehk inimese vaim uurib inimeses südant,
kuid kui Jumala vaim ühineb inimese vaimuga ning valgustab
inimese sisemust siis saab ka inimene teada,
mis tema vaimus, hinges ja ihus tegelikult on.
1 Korintose 2:9:
"Kuid nõnda nagu on kirjutatud:
"Mida silm ei ole näinud ega kõrv kuulnud
ja mis inimsüdamesse ei ole tõusnud -
selle on Jumal valmistanud neile, kes teda armastavad."
Paljud jäävad 9. salmis seisma, mõeldes, et ega me inimestena
ei saa ju tunnetada-teada vaimseid asju nii täpselt.
Kuid loeme edasi:"Aga meile on Jumal selle ilmutanud Vaimu kaudu,
kuna Vaim uurib läbi kõik, ka Jumala sügavused."
Püha Vaim võib ka sinule neid tõdesid Piiblist näidata-õpetada.
Kui need mõtted on sinule võõrad, sa pole neid varem kuulnud,
siis las Püha Vaim ise seletab neid asju sulle,
kuna Tema ülesanne on meile neid asju seletada ja valgustada.
Avada me silmad nägema tõdesid, mida loomulik silm veel ei näe,
et võiksime õppida tundma neid saladusi, mida meie vaimusilm näeb.
1 Ko 2:9-10:"Sest kes inimestest teab inimese mõtteid
peale inimese vaimu, kes temas on?"
Inimese vaim uurib inimese sisemust ning siis naaseb inimesse,
nõnda et ka inimene ise võib teada, mis tema südames on.
Inimene ei saa ennast lõpuni ilma Jumala Püha Vaimuta tunda.
Alles siis kui Püha Vaim valgustab inimese sisemust,
siis näeb inimene, milline ta on.
Käsitlesime alguses Jumala kolmainsust,
mille läbi õppida Jumalat tundma.
Jumala vaimu kaudu õpime tundma ka inimest e iseennast.
1Ko 2:11:"Samuti ei tea ükski Jumala mõtteid peale Jumala Vaimu.
Aga meie ei ole saanud maailma vaimu, vaid Vaimu, kes on Jumalast,
et me võiksime teada, mida Jumal meile armust kingib."
Siin näeme, et ratas või sõõr, mis ka meie vaimu ümbritseb,
see vaim, mis meis ringleb, teab, mis inimeses on.
Minu vaim teab, mis minus on.
Kuid kui Jumala vaim tuleb minu vaimu, avanevad mu vaimusilmad
ning ma hakkan vaimumaailma hoopis uuel tasandil nägema.
Aadam ja Eeva vaimusilmad suleti, kui nad langesid pattu.
Nende loomulikud silmad avanesid, kuid vaimsed silmad sulgusid.
Enne pattulangemist olid nad näinud vaimumaailma.
Kui tahame mõista vaimumaailma, peavad me vaimsed silmad avanema.
Kui mõtleme Jumalat, keda Hesekiel nägi,
siis milline oli vaim, kes liikus Jumala ümber?
Hesekiel 1:26.
Keerubid tõid Jumala trooni Hesekieli ümber ning prohvet
kirjeldab, milline nägi Jumal välja.
Hesekiel 1:26-28:
"Ja nende peade kohal oleva taevalaotuse peal oli midagi,
mis paistis safiirikividena, midagi aujärje sarnast.
Ja selle aujärje sarnase peal, ülal selle peal, oli keegi,
kes oli välimuselt inimese sarnane.
Ja ma nägin otsekui hiilgavat metalli, pealtnäha nagu tuld,
millel oli kuma ümber, ülalpool sellest,
mis paistis olevat ta niuded;
allpool sellest, mis paistis olevat ta niuded, nägin ma pealtnäha nagu tuld
ja sellel oli kuma ümber.
Otsekui vikerkaare paiste, mis vihmapäeval on pilvis,
oli kuma paiste ümberringi."
Siin vaatab prohvet Hesekiel Jumalat ja näeb,
et Jumalat ümbritseb justkui vikerkaar.
Seitse vikerkaarevärvi.
Sama ilmutuse sai Johannes, kui ta vaatas Jumalat Ilmutuse 4:3:
"See istuja oli sarnane jaspise- ja karneoolikiviga,
ja trooni ümber oli vikerkaar, mis sarnanes smaragdiga,"
Siin tuleb jälle see, et Jumalat ümbritses vikerkaare
ehk lepingukaare värvid.
Lepingukaar sellepärast, et Jumal andis Noale peale veeuputust
lubaduse ja selle märgiks vikerkaare,
öeldes, et enam iialgi ei saada Ta maale sellist veeuputust.
Psalm 104:2 ütleb Jumala kohta:"Sa riietad ennast
valgusega nagu rüüga,"
See räägib sellest, et Jumal ja Jeesus, kelledel on hing ja ihu,
Teda ümbritseb vaimuväli, mille kohta psalmist ütlebki,
et sa riietud valgusega nagu rüüga.
Habakuk 3:4 ütleb: "Tema all on nagu valguse sära,
tema kõrval on kiired, seal on ta võimsuse loor."
Jumalat ümbritseb vikerkaare värvides vaim.
Me teame, et vikerkaares on 7 erinevat värvi.
Need 7 värvi tähistavad Jumala seitset vaimu.
Neid seitset vaimu käsitlesime eelmises saates,
kuid need leiame Jesaja raamatu 11. peatüki 2. salmist.
Need 7 vaimu on: Issanda Vaim, tarkuse ja arukuse Vaim,
nõu ja väe Vaim, Issanda tundmise ja kartuse Vaim.
Need 7 vikerkaare värvi tähistavad seda, et Jumalat,
Isa ja Jeesust ümbritseb jumalik tarkus, armastus ning just sellist
vaimu tahab Jumal ka inimese ümber.
Kui mõelda Jumala vaimule, siis Ta
ümbritseb oma isikuga Jeesust Kristust, kui Ta kohtab inimest.
Jumala seitse Vaimu voogavad Jeesusest välja ning
käivad läbi kogu maailmakõiksuse, hoides kõike koos.
Kolossa kiri 1:17 ütleb:"Tema ise on enne kõike ja kõik püsib koos temas"
See räägib sellest, et Kristusest tulev vaim e Jumala 7 Vaimu
hoiab koos kogu elu, ka aatomi struktuuri.
Tema haldab ja valitseb seda kõike.
Seetõttu on Jumal ise meie eluallikas.
Kui mõelda, et Jumala 7 Vaimu sisaldavad kogu tarkust,
Jumala armastust ja teadmist, siis võib öelda,
et Jumala intellekt, mälu ja tarkus ning elu alal hoidev energia,
Jumala põhiolemus ning Ta eluvaim on Jumala vaimus.
Seetõttu räägib ka Psalm 27 Jumala seitsmest häälest,
mis hoolitseb kogu loodu, loomade ja kõige eest.
Kui nüüd võrrelda Jumala 7 Vaimu inimesega,
tema struktuuri ja olemusega.
Inimene on ju loodud Jumala näo järgi: vaimuks, hingeks ja ihuks.
Inimene on kolmainu olend, sellest oleme juba rääkinud.
Inimese mälu, alateadvus ja teadvus on nii tema hinges
kui tema vaimus ning ajus. Kõiges kolmes.
Mõtlemine ei saa olla vaid närvirakkude omavaheline elektrilise
impulsi abil toimuv reaktsioon, vaid on seotud ka hingega.
Tõin ka näite Ian Mccormickust, kes väjus kehast, kuid tal olid 5 meelt.
Seetõttu võime mõelda, et inimese mälu ja alateadvus ning kõik
inimese kogemused on talletatud inimese vaimu ja hinge.
Sealt suudab inimene mäletada ning kommunikeeruda ainelise ihu
ehk füüsilise ihu kaudu, milles ta elab.
Füüsiline e maine ihu on selle maailma jaoks,
kuid ülestõusmise ihu, mis on nüüd Kristusel ja usklikel taevas,
on erinev ja suudab kommunikeeruda vaimumaailmas,
kuid olla ka füüsiliselt kohal.
Ülestõusnud Jeesus oli selge näide sellest.
Inimese vaim kommunikeerib inimese mõtteid ning
tuleb inimesest välja, tuues inimese mõtteid-tundeid hingest väljapoole.
Õpetussõnad kommenteerivad seda mõtet salapäraselt.
Õpetussõnad 27:19:
"Otsekui vees pale peegeldab palet, nõnda vastab inimsüda inimesele."
Kui keegi on Pühas Vaimus väga tundlik,
siis ta võib iseendas ja ka teises inimeses tajuda seda,
mida see inimene mõtleb.
Nii tegutses Jeesus, olles väga tundlik vaimus,
tundes inimeste mõtteid ja soove, ta luges seda vaimus.
Kui Paulus oli taevas, kuulis ta mitteräägitud sõnu.
See kirjeldab seda, et taevas suheldakse vaimu abil,
kõnet polegi suhtlemiseks vaja.
Kommunikatsioon toimib vaimu ühtsuse kaudu.
Kuna inimene on loodud Jumala näo järgi,
siis toimib ka vaim väga erilisel viisil inimeses.
Jumala Püha Vaim võib mõjutada inimese vaimu ja alateadvust.
Paulus kirjutab kirjas roomlastele 9:1,
rääkides oma südametunnistusest Pühas Vaimus.
Selletõttu mõjutab Jumala Vaim kõiki maa peal olevaid
inimesi nende südametunnistuse ja alateadvuse kaudu nii kaua,
kui inimene vähegi neid kuulab.
Pattulangemise tagajärjel muutus inimese vaim kaitsetuks ja paljaks.
Sel hetkel, kui Aadam ja Eeva tegid pattu,
avanesid nende loomulikud silmad ning nad märkasid, et nad on alasti.
Enne seda olid nende vaimud ümbritsetud Jumala vaimust,
kuid nüüd olid nad alasti.
Jesaja räägib, et Jumal tahab meile selga panna vaimsed riided.
Jesaja 61:10:
"Mina rõõmutsen väga Issandas, mu hing ilutseb mu Jumalas,
sest ta on mind riietanud päästeriietega, katnud õigusekuuega,
otsekui oleks peigmees enesele pähe pannud piduliku peakatte
või pruut ennast ehetega ehtinud."
Siin ei räägita vaid välistest riietest,
vaid sellest, et meie vaimud saavad vaimse kaitseriietuse.
Jumal ütles Iiobile, et ta riietuks hiilguse ja kirkusega.
See viitab just sellele, et Jumal soovib inimese
riietada vaimse riidega.
Seetõttu, kuna Jumalast voolab kristalne vool,
mis ümbritseb kogu maailmakõiksust ning siis läheb Jumalasse tagasi,
siis ka inimese hingest voolab välja inimese vaim.
Seetõttu ütleb Jeesus Johannese 7:38:
"Kes usub minusse, nagu ütleb Kiri,
selle ihust voolavad elava vee jõed."
Seetõttu on meil uus leping Jeesuse veres.
Jeesus ise oma vaimu kaudu ühineb inimese vaimu ja hingega.
Kui inimese hing on ühinenud Jumala hingega,
on ta riietatud Kristusega, nagu Paulus galaatlastele 3: 23 ütleb.
Siit tuleb mängu seitsmevärviline lepingukaar inimese kohale.
Arvatavasti siit on new agei õpetus võtnud aura mõiste.
Sellel pole midagi pistmist auraga.
Jumalatul inimesel pole Jumala vaimu toodud vikerkaart tema ümber.
Jumal tahab, et vaimumaailm näeb, kui keegi on ühinenud Jeesusega,
et siis oleks tema kohal lepingukaar.
Paulus kirjutab 1. Ko 11:25:
"See karikas on uus leping minu veres.
Nii sagedasti kui te sellest joote, tehke seda minu mälestuseks!"
Uus Leping on see, et Püha Vaimu hing ühineb inimese hingega
vereringe kaudu.
See on Uue Lepingu saladus e uus leping Jeesuse veres.
Õpetus: Markku Veilo Tõlge: Lemme-Getter Bogatkin